Tuukka Tammi

Tuukka Tammi (s. 1969) on suomalainen sosiologi. Hän toimii Terveyden ja hyvinvoinnin laitoksen ohjelmajohtajana sekä Yhteiskuntapolitiikka-lehden päätoimittajana. Tutkijana hänen erityisalansa on päihde- ja addiktiotutkimus. Vuosina 2018–2020 Tammi toimi Suomen tiedetoimittajain liitto ry:n puheenjohtajana. Tammi on sekä Helsingin yliopiston että Tampereen yliopiston dosentti.

Tammi on julkaissut kymmeniä tieteellisiä artikkeleita sekä kirjoittanut ja toimittanut useita yhteiskuntatieteellisiä kirjoja, kuten Viheliäs tiede – ja muita vaikeita uutisia (yhdessä Mari Heikkilän kanssa; Vastapaino 2020), Maito tappaa ja muita outoja tiedeuutisia (yhdessä Ulla Järven kanssa; Vastapaino 2016), Addiktioyhteiskunta – riippuvuus aikamme ilmiönä (yhdessä Pauliina Raennon kanssa; Gaudeamus, 2013) ja Irti päihdeongelmista (yhdessä Mauri Aallon ja Anja Koski-Jänneksen kanssa; Edita Publishing Oy, 2009).

Lähteet 

Suomalaiset sosiologit
Suomalaiset päätoimittajat
Vuonna 1969 syntyneet
Elävät henkilöt